Endel Edasi
Endel Edasi (4. juuni 1929 – 4. aprill 2002) oli Eesti ujuja ja veepallur. 1951. aastal lõpetas ta Tallinna Kehakultuuritehnikumi. Aastatel 1945–1959 tuli ta kokku 20 korda Eesti meistriks vaba-, rinnuli- ja liblikujumises ning 12 korda Eesti meistriks teateujumises. Lisaks tuli ta aastatel 1955–1958 4 korda Eesti meistriks veepallis Tallinna Dünamo meeskonnas. 1949. aastal tuli ta Eesti ujujatest esimesena Nõukogude Liidu meistriks. Kokku võitis aastatel 1949–1953 NL meistrivõistlustelt 15 medalit, sealhulgas 4 kulda individuaaldistantsidel ja 2 kulda teateujumises. Ta osales Nõukogude Liidu koondise liikmena 1952. aasta suveolümpiamängudel, kus sai meeste 100 meetri vabaujumises 18.–19. koha. Ta on maetud Tallinna Metsakalmistule.